Tupolev Tu-154

**Tupolev Tu-154** (v kóde NATO: „**Careless**“) je trojmotorové úzkotrupé prúdové dopravné lietadlo so stredným doletom vyvinuté v Sovietskom zväze v 60. rokoch 20. storočia. Počas niekoľkých desaťročí prepravovalo polovicu všetkých cestujúcich sovietskej a následne ruskej leteckej spoločnosti Aeroflot a jej dcérskych spoločností. Až do polovice prvého desaťročia 21. storočia zostalo štandardným lietadlom na ruských vnútroštátnych linkách a linkách do bývalých sovietskych republík.

## Vznik a vývoj
Tu-154 bol vyvinutý ako lietadlo, ktoré malo nahradiť na linkách prúdové dopravné lietadlá Tu-104, turbovrtuľové Il-18 a An-10. Prvý prototyp lietadla Tu-154 vzlietol 4. októbra 1968, potom bol testovaný a do pravidelnej letovej prevádzky bol nasadený v roku 1972. Lietadlá Tu-154 zakúpili aj Československé aerolínie, používala ho letecká služba Federálneho ministerstva vnútra pre vládne letky a donedávna lietali posledné kusy u letectva Armády Českej republiky. Stroj Tu-154 je najpoužívanejším sovietskym prúdovým dopravným lietadlom. Je hojne používaným dopravným lietadlom v Rusku. Najkratšia linka, na ktorej stroj lieta, je Taškent – Namangan (), najdlhšia Moskva – Jakutsk (). Od roku 2003 prebieha v závode Aviakor v Samare výroba novej verzie Tu-154M. Tá zodpovedá súčasným požiadavkám na bezpečnosť a ekonomiku prevádzky moderných lietadiel, je vybavená tzv. „skleneným kokpitom“ a mnohými inými vylepšeniami. Nová verzia je skonštruovaná tak, aby mohla v intenzívnej prevádzke vydržať 30 rokov.
Prvým zákazníkom modernizovaného stroja sa 8. augusta 2012 stalo ruské ministerstvo obrany.

## Letové charakteristiky
Vďaka svojej vysokej cestovnej rýchlosti (/h) patrí Tu-154 k najrýchlejším dopravným lietadlám, je schopné vzlietať a pristávať z nespevnených dráh a je schopné operovať v extrémnych arktických podmienkach. Vzhľadom ku koncepcii prúdových motorov s nízkym obtokovým pomerom a vysokej letovej rýchlosti má lietadlo v porovnaní s modernými strojmi vyššiu spotrebu paliva a nevyhovuje už súčasným hlukovým predpisom v EÚ.

Lietadlo Tu-154 malo byť postupne nahradené modernejším a úspornejším Tu-204, avšak po ekonomickom otrase, spôsobenom rozpadom Sovietskeho zväzu, ich bolo vyrobených len niekoľko desiatok kusov a Tu-154 sú dnes častejšie nahradzované západnými strojmi. Do budúcnosti by Rusi chceli vyraďované lietadlá Tu-154 nahradzovať úplne novými strojmi ruskej výroby, typu MS-21. Aeroflot vyradil lietadlá Tu-154 dňa 31. 12. 2009 potom, čo takmer 40 rokov boli základom jeho lietadlového parku.

## Varianty
[thumb|right|Štartujúci Tupolev Tu-154 (pôvodná verzia) [Aeroflotu, 24. apríl 1969]]
[thumb|right|Tu-154B-1 [Aeroflotu nad riekou Volga]]
[thumb|right|Tu-154B-2 Aeroflotu pristáva na letisku v [Letisko Zürich|Zürichu, jún 1982]]
[thumb|right|Tu-154M Aeroflotu pristáva na letisku v [Letisko Lisabon|Lisabone, 1990]]

* **Tu-154** – Prvá verzia s motormi Kuznecov NK-8-2 a s kapacitou 164 cestujúcich. Vyrobených bolo len asi 42 lietadiel.
* **Tu-154A** – Prvá modernizovaná verzia pôvodného Tu-154. Tu-154A mal motory Kuznecov NK-8-2U s vyšším ťahom, pridanú strednú sekciu palivových nádrží a viacej núdzových východov. Kapacita sa pohybovala v rozmedzí 144 – 152 cestujúcich.
* **Tu-154B** – Verzia s konštrukčnými zmenami, s motormi NK-8-2U a s vyššou nosnosťou. Bolo vyrobených 111 lietadiel.
* **Tu-154B-1** – Verzia s menšími úpravami palivového systému, avioniky, klimatizácie a podvozku. Tu-154B-1 mal kapacitu 160 cestujúcich. Aeroflot chcel touto verziou zvýšiť výnosy z vnútroštátnych liniek. V rokoch 1977 – 1978 bolo vyrobených 64 lietadiel.
* **Tu-154B-2** – Menšia modernizácia verzie Tu-154B-1. Kapacita verzie B-2 sa pohybovala od 160 do 180 cestujúcich, pri čom maximálna kapacita 180 cestujúcich sa dala dosiahnuť odstránením kuchynky. Tento proces trval asi dve a pol hodiny. Niektoré staršie Tu-154B boli prerobené na túto verziu. Bolo vyrobených 311 lietadiel, vrátane VIP verzií, z ktorých sú niektoré ešte v prevádzke.
* **Tu-154M** – Verzia s motormi Solovjov D-30KU-154, rekonštruovanými chvostovými plochami, zväčšenými spojlermi a zmenenou kabínou pre cestujúcich. Lietadlo Tu-154M má tak oveľa nižšiu spotrebu paliva, dlhší dolet a znížené prevádzkové náklady. Tu-154M po prvýkrát vzlietol v roku 1982 a do hromadnej výroby vstúpil v roku 1984. Aeroflot nasadil Tu-154M do prevádzky v decembri 1984, potom nasledovali ďalšie spoločnosti. Hromadná výroba skončila v roku 2006, avšak obmedzená výroba pokračovala do januára 2009. Bolo vyrobených okolo 320 lietadiel.
* **Tu-154M-2** – Dvojmotorová verzia s motormi PS-90A, vo fáze projektu.
* **Tu-154M-100** – Verzia s vynovenou západnou avionikou a inými modernými systémami. Vývoj tejto verzie začal v roku 1994. Lietadlo malo kapacitu 157 cestujúcich. Kabína mala automatický kyslíkový systém a väčšie úložné priestory nad hlavami cestujúcich. Boli vyrobené iba 3 lietadlá tejto verzie, ktoré boli v roku 1998 dodané Slovenským aerolíniám ako deblokácia ruského dlhu. Všetky tri stroje sa následne stali majetkom spoločnosti. Koncom septembra 2003 boli tieto tri lietadlá predané späť do Ruska.
* **Tu-155/156** – Experimentálne lietadlo s motormi na metanolové palivo.
* **Tu-154S** – Nákladná verzia lietadla Tu-154B.
* **Tu-154M-ON** – Nemeckom upravený Tu-154 na pozorovacie lietadlo.
* **Tu-154M-LK-1** – Cvičné lietadlo pre kozmonautov.

## Používatelia
### Súčasní civilní používatelia
[thumb|right|Tu-154B-2 spoločnosti [Air Koryo na letisku vo Vladivostoku]]
[thumb|right|Tu-154M spoločnosti [Aviakompanija ALROSA|ALROSA na moskovskom letisku Domodedovo]]

V súčasnosti sú v službe u civilných leteckých spoločností posledné tri kusy Tu-154.

### Bývalí civilní používatelia
 **[[Afganistan]]**
* Ariana Afghan Airlines
 **[[Albánsko]]**
* Albanian Airlines 
 **[[Arménsko]]**
* Armenian Airlines
 **[[Azerbajdžan]]**
* Azerbaijan Airlines
* Turan Air
 **[[Bulharsko]]**
* Air VIA
* BH Air
* Bulgarian Air Charter
* Balkan Bulgarian Airlines
* Bulharská vláda
* Hemus Air
 **[[Džibutsko]]**
* Daallo Airlines
[thumb|right|Tupolev Tu-154M [České aerolinie|Československých aerolínií pristáva na letisku vo Frankfurte nad Mohanom, jún 1991]]
 **[[Česko-Slovensko]]**
* Československé aerolínie (ČSA)
* Letecká správa Federálneho ministerstva vnútra
 **[[Česko]]**
* Air Moravia
* Cargo Moravia
* České aerolinie (ČSA)
* Česká vláda
* Ensor Air
* Georgia Air Prague
* Mostarez/Egretta BMI
* Travel Service
[thumb|right|Tupolev Tu-154M spoločnosti [Civil Aviation Administration of China|CAAC]]
 **[[Čína]]**
* Civil Aviation Administration of China (CAAC)
* China Northwest Airlines
* China Southwest Airlines
* China United Airlines
* Sichuan Airlines
 **[[Egypt]]**
* EgyptAir
 **[[Gruzínsko]]**
* Transair Georgia
[thumb|right|Tupolev Tu-154M spoločnosti [Kish Air]]
 **[[Irán]]**
* Bon Air
* Caspian Airlines
* Iran Air Tours (Všetkých 14 lietadiel je odstavených; nie je známe, či budú opäť zavedené do prevádzky.)
* Kish Air
* Mahan Air
 **[[Jemen]]**
* Alyemda
[thumb|right|Tupolev Tu-154M spoločnosti [Kazakhstan Airlines]]
 **[[Kazachstan]]**
* Atyrau Airways
* Kazakhstan Airlines
* Sayakhat Airlines
 **[[Kuba]]**
* Cubana
 **[[Líbya]]**
* Libyan Arab Airlines
 **[[Severné Macedónsko]]**
* Avioimpex
* MAT Macedonian Airlines
* Macedonian Air Services
[thumb|right|Tupolev Tu-154B-2 spoločnosti [Malév, 19. jún 1982]]
 **[[Maďarsko]]**
* Malév
* Pannon Airlines
 **[[Moldavsko]]**
* Aerocom
* Air Moldova
 **[[Mongolsko]]**
* MIAT Mongolian Airlines
[thumb|right|Tupolev Tu-154M spoločnosti [Interflug na letisku Schönefeld v Berlíne, 24. jún 1990]]
 **[[Nemecká demokratická republika|NDR]]**
* Interflug
 **[[Nikaragua]]**
* Aeronica
 **[[Pakistan]]**
* Pakistan International Airlines
* Shaheen Air
 **[[Poľsko]]**
* LOT Polish Airlines
[thumb|right|Tupolev Tu-154B spoločnosti [TAROM, 7. august 1981]]
 **[[Rumunsko]]**
* Rumunská vláda
* TAROM
[thumb|right|Tupolev Tu-154M [Aeroflotu pristáva na letisku Pulkovo v Petrohrade]]
[thumb|right|Tupolev Tu-154M spoločnosti [S7 Airlines]]
 **[[Rusko]]**
* Abakan-Avia
* Aeroflot
* Air Volga
* Airlines 400
* ALAK
* Aviaľ NV
* Baikal Airlines
* BAL Bashkirian Airlines
* Bural
* Continental Airways
* Enkor
* KrasAir
* KD Avia
* Kuban Airlines
* MAVIAL Magadan Airlines
* Nordavia
* Omskavia
* Orenair
* Perm Airlines
* Polet
* Jet-2000
* Pulkovo Aviation Enterprise
* Rossija
* Russian Sky Airlines
* S7 Airlines
* Samara Airlines
* Sibaviatrans
* Transaero Airlines
* Tuva Airlines
* Ural Airlines
[thumb|right|Tupolev Tu-154M-100 (OM-AAB)  [Slovenské aerolínie|Slovenských aerolínií]]
 **[[Slovensko]]**
* Air - Transport Europe
* Letecký útvar Ministerstva vnútra Slovenskej republiky (V rokoch 1993 – 2017 používal dve lietadlá (imatr. zn. OM-BYO, OM-BYR).)
* Slovenské aerolínie (V rokoch 1998 – 2003 používali tri lietadlá Tu-154M-100 (imatr. zn. OM-AAA, OM-AAB, OM-AAC).)
 **[[Somálsko]]**
* Air Somalia
 **[[Sýria]]**
* Syrian Air
 **[[Turecko]]**
* Active Air
* Greenair
* Holiday Airlines
[thumb|right|Tupolev Tu-154B-2 spoločnosti [Air Ukraine]]
 **[[Ukrajina]]**
* Air Ukraine
* Odessa Airlines

### Vojenskí používatelia
#### Súčasní
 **[[Azerbajdžan]]**
* Azerbajdžanska vláda
 **[[Bielorusko]]**
* Bieloruska vláda
 **[[Čína]]**
* Vzdušné sily Čínskej ľudovej oslobodzovacej armády
 **[[Kazachstan]]**
* Kazašská vláda
thumb|right|Tupolev Tu-154M kirgizskej vlády
 **[[Kirgizsko]]**
* Kirgizská vláda
 **[[Kórejská ľudovodemokratická republika|KĽDR]]**
* Vzdušné sily Kórejskej ľudovej armády (Používajú štyri lietadlá Tu-154B-2, ktoré sú prenajaté od spoločnosti Air Koryo.)
 **[[Rusko]]**
* Vojenské vzdušné sily Ruskej federácie

#### Bývalí
 **[[Arménsko]]**
* Arménske vzdušné sily
 **[[Bulharsko]]**
* Bulharské vzdušné sily (Jeden Tu-154B bol vyradený v roku 1988, jeden Tu-154M v apríli 2010, ktorý bol nahradený Airbusom A319.)
 **[[Česko-Slovensko]]**
* Česko-slovenské vojenské letectvo
[thumb|right|Tupolev Tu-154B-2 [Vzdušné sily Armády Českej republiky|Vzdušných síl AČR, marec 1994]]
 **[[Česko]]**
* Vzdušné sily Armády Českej republiky (Posledné dva armádne Tu-154M boli nahradené Airbusmi A319CJ.)
 **[[Kuba]]**
* Kubánske vzdušné sily
 **[[Mongolsko]]**
* Mongolské vzdušné sily
 **[[Nemecká demokratická republika|NDR]]**
* Vzdušné sily Národnej ľudovej armády
 **[[Nemecko]]**
* Luftwaffe (Používala dva stroje, ktoré boli prevzaté z NDR. Jedno lietadlo bolo stratené pri zrážke vo vzduchu, druhé bolo predané.)
[thumb|right|Poľský Tupolev Tu-154M, ktorý 10. apríla 2010 [letecké nešťastie v Smolensku 2010|havaroval neďaleko letiska v Smolensku]]
 **[[Poľsko]]**
* Vzdušné sily Poľskej republiky (Jeden Tu-154M havaroval v roku 2010, ďalší bol v roku 2011 vyradený.)
 **[[Slovensko]]**
* Vzdušné sily Slovenskej republiky (Používali jeden Tu-154B-2 (reg. č. 0420), ktorý bol v októbri 1995 predaný do Ruska.)
 **[[Sovietsky zväz]]**
* Vojenské vzdušné sily ZSSR
 **[[Turkménsko]]**
* Ozbrojené sily Turkménska (Dva Tu-154B-2 boli vyradené.)
 **[[Ukrajina]]**
* Vzdušné sily Ozbrojených síl Ukrajiny
 **[[Uzbekistan]]**
* Ozbrojené sily Uzbeckej republiky (Používané Tu-154 boli vyradené a následne nahradené lietadlami Boeing 767.)

## Havárie a nešťastia
[thumb|right|Tupolev Tu-154B-1 sovietskeho [Aeroflotu po incidente na štokholmskom letisku Arlanda v novembri 1978]]
[thumb|right|Tupolev Tu-154M spoločnosti [Aviakompanija ALROSA|ALROSA, ktorý núdzovo pristál 7. septembra 2010]]

Bolo zaznamenaných 68 leteckých nehôd, ktorých sa zúčastnili lietadlá Tu-154.

Päť lietadiel bolo stratených v dôsledku teroristických útokov a jedno bolo nešťastne zostrelené protilietadlovou raketou nad Ukrajinou. Viacero strojov havarovalo pre zlé podmienky na zasnežených pristávacích dráhach, vrátane jedného, ktoré sa zrazilo s odhŕňacími autami v roku 1984 v Omsku. Niekoľko nehôd spôsobilo i preťaženie nákladom, kolízie vo vzduchu v dôsledku chýb leteckej kontroly, alebo nedorozumením pri leteckej komunikácii. Niekoľko strojov havarovalo v dôsledku mechanických problémov, nedostatku paliva pri nečakane predĺženom lete alebo požiari v nákladovom priestore. Stroje Tu-154 sa vyznačujú priemernou bezpečnosťou prevádzky, berúc do úvahy ich dĺžku služby a spôsob použitia v najnáročnejších podmienkach. Nehodovosť je nižšia než u amerického Boeingu 707, ale vyššia než u stroja Boeing 737. 

Dňa 10. apríla 2010 havaroval stroj poľského letectva vezúci politickú delegáciu pri ruskom meste Smolensk. Zahynul poľský prezident Lech Kaczyński so svojou manželkou. Zahynula aj väčšina velenia armády a niekoľko ministrov, celkovo 96 ľudí vrátane posádky. Leteli si uctiť 70. výročie masakru v Katyni.

Dňa 7. septembra 2010 došlo v oblasti ruskej republiky Komi pri obci Syktyvkar k núdzovému pristátiu stroja Tu-154M spoločnosti ALROSA. V lietadle letiacom z Jakutsku do Moskvy došlo k poruche, v dôsledku ktorej vypovedala činnosť všetka elektronika. Pilotom sa však aj bez navigačných a hydraulických systémov posilňujúcich riadenie, aj bez vysunutých pristávacích klapiek podarilo so strojom klesnúť a po troch pokusoch núdzovo pristáť na neupravenom opustenom letisku. Väčšina zo 72 cestujúcich na palube neutrpela žiadne vážne zranenia okrem menších odrenín.

25. decembra 2016 Ruské dopravné lietadlo typu Tu-154 s 92 ľuďmi na palube vrátane členov armádneho súboru piesní a tancov Alexandrovci sa v nedeľu niekoľko minút po štarte z prímorského letoviska Soči zrútilo do vôd Čierneho mora. Informovalo o tom ruské ministerstvo obrany. Stroj, ktorý patril priamo rezortu obrany, viezol Alexandrovovcov na koncert na ruskej vojenskej základni v Sýrii, spresnilo ministerstvo. Ruský prezident Vladimir Putin nariadil premiérovi Dmitrijovi Medvedevovi, aby vytvoril a riadil štátnu komisiu pre vyšetrovanie katastrofy. Štátny smútok bol vyhlásený na pondelok 26. decembra.

## Technické údaje
thumb|right|250px
thumb|right|Kokpit lietadla Tu-154M

## Iné projekty
 

## Referencie

## Externé odkazy
* Tupolev Tu154 článok (ang)

## Zdroj
* 

Kategória:Sovietske dopravné lietadlá
Kategória:Ruské dopravné lietadlá
Kategória:Vojenské dopravné lietadlá
Kategória:Lietadlá Tupolev